«Brevik» har flere betydninger.

Stathelle til venstre og Brevik til høyre. Europavei 18 over Grenlandsbrua (bakerst). Frierfjorden i bakgrunnen og Langesundsfjorden i forgrunnen.  Foto: Bamble kommune 
Brevik anno 1800  
Akvatint av John William Edy
NS Krums kart over Brevig fra 1891.
Chrystiegården ble flyttet fra Brevik til Norsk Folkemuseum på Bygdøy, der den stod ferdig gjenreist i 1971. I Brevik lå Chrystiegården vis-a-vis Cochegården.
**Brevik** er en by i Porsgrunn kommune i Telemark. Brevik var egen kommune fram til kommune­sammenslåingen i 1964, da den – sammen med Eidanger og Porsgrunn – ble en ny kommune som fikk navnet Porsgrunn. Brevik er i dag en bydel i den store flerkjernebyen i Grenland, som Statistisk sentralbyrå kaller Porsgrunn/Skien.

Brevik regnes som en av Norges best bevarte «seilskutebyer». Byen ligger ytterst på Eidangerhalvøya, og var tidligere en betydelig utskipingshavn for blant annet is og trelast.

Turistattraksjoner
------------------

### Brevik bymuseum

Brevik Bymuseum holder til i byens gamle rådhus, i dag også kjent som Cochegården, som opprinnelig ble bygget som boligen til Jørgen Chrystie (1729–1787) og hans familie. Bygningen stod ferdig i 1761. Vis-a-vis bygningen lå boligen til Jørgens bror Hans Chrystie (1720–1797), som ble flyttet til Norsk Folkemuseum på Bygdøy og nå er kjent som Chrystiegården.

Selve museumsavdelingen er innredet i tre av rommene i Cochegården.

### Statuen av kong Chulalongkorn

I 1907 besøkte kong Chulalongkorn av Thailand Brevik. I 2010 ble et minnesmerke over ham avduket i Brevik; minnesmerket er en statue som ble bekostet av den thailandske stat.

Vennskapsbyer
-------------

* Sveriges flagg Falkenberg
* Danmarks flagg Faaborg
* Finlands flagg Pieksämäki

Historikk
---------

**Opprydning:** Denne seksjonen trenger en opprydning for å oppfylle Wikipedias kvalitetskrav. Du kan hjelpe Wikipedia ved å forbedre den. Mangler som er blitt anført: Punktlisteform fungerer dårlig for historikk

1622: General-admiral Cort Adeler blir født.  

1630: Militært batteri (blokkhus) blir anlagt på Øya (Blokkhustangen).  

1670: Breviks første kirke blir bygd.  

1683: Brevik får ladestedsrettigheter.  

1689: Brevik får postkontor.  

1693: Brevik får sitt første skolestyre.  

1760. Den første brua over til Øya blir bygd.  

1761: Stor bybrann i Brevik.  

1779: Kongelig bevilling til overfarten Brevik-Stathelle.  

1780: De første vektere ansettes.  

1800: Nok en stor brann. Brevik har ca. 1000 innbyggere.  

1801: Militært kanonbatteri blir anlagt på Øya.  

1820. Gapestokken ved kirken blir tatt ut av bruk.  

1837: Hans Morten Thrane Esmark blir byens første ordfører.  

1838: Postrøver Berg blir halshogd på Batteriet.  

1845. Brevik får bystatus.  

1846: Brevik får middelskole.  

1847: Brevik får apotek. – Brevik Sparebank etableres.  

1849: Brevik får sin første avis «Adressetidende».  

1849: Brevik får sitt offentlige bibliotek.  

1855: Brevik telegrafstasjon åpnes.  

1867: De første vannverksdammer blir bygd.  

1878: Breviks kirke nr. 2 blir innviet.  

1882: Setreveien blir anlagt som ny hovedvei inn til byen.  

1883: Brannvakttårnet blir bygd.  

1893: Brevik Idrettslag blir stiftet.  

1895: Brevik jernbanestasjon åpnes av kong Oscar II.  

1896: Postruten med båt Brevik-Kristiansand åpnes.  

1905: Breviks første kino.  

1907: Kong Chulalongkorn av Siam besøker Brevik.  

1914: Brevik får elektrisk lys.  

1919: Sementproduksjonen starter ved Dalen Portland Cementfabrik.  

1921: Brevik får eget sykehus.  

1925: Brevik får gamlehjem.  

1931: Fiskebasaren bygges.  

1945: Brevik får byvåpen.  

1949: Langbrygga blir opprustet med betongbrygge.  

1950: Furulund Idrettspark åpnes.  

1952: Det blir bygd ny bru til Øya.  

1958: Blekebakkveien blir bygd.  

1960: Brevik kirke brenner.  

1961: Ny skole tas i bruk på Åsen.  

1962: Brevik bru blir tatt i bruk.  

1963: Ny kino blir bygd.  

1963: Breviks kirke nr. 3 blir innviet.  

1963: Kommunesammenslåing. Eidanger og byene Brevik og Porsgrunn blir slått sammen.  

1964: Ny kommune blir opprettet med navn Porsgrunn.  

1966: Fergeruten Brevik-København starter.  

1979: Kystverkets trafikksentral på Strømtangen blir opprettet.  

1982: Breviksbåten «Alliance» blir verdensmester i seiling (yngligeklassen i Florida).  

1983: Restauranthuset Sjøloftet i Brevik starter opp ved Breviks havnebasseng.  

1992: Brevik sykehjem tas i bruk.  

1995: DD.MM. Kong Harald og Dronning Sonja besøker Brevik.  

1996: Grenlandsbrua blir åpnet av kong Harald.

Jernbane
--------

Brevik fikk egen jernbanelinje – Brevikbanen – i 1895. Persontrafikken ble nedlagt i 1968, og jernbanesporet er senere, sammen med deler av stasjonsområdet, blitt revet. I dag blir kun deler av banen brukt på strekningen fra Norcem til Porsgrunn for godstransport.

Post
----

Breviks første postkontor ble åpnet sommeren 1689. Byen var et naturlig knutepunkt for posttrafikken i Sør-Norge og ble hovedpostkontor for hele Skiensfjorden. På begynnelsen av 1800-tallet var det bare de fire største byene i Norge – Bergen, Trondheim, Kristiansand og Oslo – som hadde større postomsetning enn Brevik. Postkontoret ble nedlagt og byttet ut med Post i butikk 17. september 2001, etter mer enn 300 års drift.

Referanser
----------

1. ↑  «Brevik Bymuseum - Museum in Brevik, Porsgrunn». Visit Telemark. Besøkt 6. desember 2022. «Brevik bymuseum holder til i byens gamle rådhus på Øya eller Sylterøya, med fasaden vendt mot sundet og byens lune, rommelige havn. | (---) Bygningen er opprinnelig en kjøpmannsgård oppført av Jørgen Chrystie i 1761, og tre rom i den staslige gården er tilbakeført til opprinnelig stil, med tidsriktige interiører.»
2. ↑  «Kong Chulalongkorn - en gylden tråd fra Thailand til Norge». *Telemarkshistorier*. Visit Telemark. 10. august 2022. Besøkt 6. desember 2022. «Ved siden av statuen er det en minneplate på en stor stein. Der fortelles det at dette er en statue av H.M. Kong Chulalongkorn fra Thailand, som besøkte Brevik i 1907. Minnesmerket er reist og finansiert av den Thailandske stat.»
3. ↑  Sævik, Vivi (11. mai 2016). «I fotsporene til Chulalongkorn». *Porsgrunns Dagblad* **(norsk)**. Besøkt 6. desember 2022.
4. ↑  *Byer i emning*. no#: I kommisjon hos Grøndahl & søn. 1943. s. 145-6.
5. ↑  «Bratsberg-Amts Correspondent 1845.07.08». Norge;Vestfold og Telemark;;Skien;;;;. 18450708. s. 1.  Sjekk datoverdier i `|dato=` (hjelp)

Eksterne lenker
---------------

* Brevik Historielag: Innhold i årbøker Arkivert 20. februar 2008 hos Wayback Machine.
* Varden: Brevik - en eventyrby[*død lenke*]

| * v
* d
* r
Byer på Østlandet |
| --- |
| Middelalderbyer | 
* Oslo (kjøpstad)
* Tønsberg (kjøpstad)
* Skien (kjøpstad)

 |
| Grunnlagt under dansk-norske konger | 
* Fredrikstad (kjøpstad)
* Kongsberg (kjøpstad)
* Åsgårdstrand (ladested)
* Porsgrunn (ladested)
* Halden (kjøpstad)
* Kragerø (kjøpstad)
* Larvik (kjøpstad)
* Drammen (kjøpstad)
* Moss (kjøpstad)
* Holmestrand (kjøpstad)
* Langesund (ladested)
* Stathelle (ladested)

 |
| Grunnlagt under svensk-norske konger | 
* Sarpsborg (kjøpstad)
* Porsgrunn (oppgradert til kjøpstad)
* Lillehammer (kjøpstad)
* Drøbak (kjøpstad)
* Svelvik (ladested)
* Sandefjord (kjøpstad)
* Brevik (kjøpstad)
* Hamar (kjøpstad)
* Hønefoss (kjøpstad)
* Kongsvinger (kjøpstad)
* Horten (ladested)
* Gjøvik (kjøpstad)

 |
| Grunnlagt etter 1905 | 
* Horten (oppgradert til kjøpstad)
* Notodden (kjøpstad)
* Stavern (kjøpstad)

 |
| 1996-bystatus | 
* Askim
* Brumunddal
* Elverum
* Fagernes
* Hokksund
* Jessheim
* Lillestrøm
* Moelv
* Mysen
* Otta
* Rjukan
* Sandvika
* Ski
* Vinstra

 |


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** VIAF **·** LCCN **·** GeoNames **·** Sentralt stedsnavnregister **·** MusicBrainz
 |